
Etageejendom x 


SIPOREX LETBETON leveres som bygge- 


Arkitekt: Arne Kjær M.A.A. blokke, isoleringsplader og armerede tagplader 


Den viste etageejendom er udført som jern- 
betonskeletkonstruktion med udfyldningsmur- 
værk af SIPOREX byggeblokke. SIPOREX 
letbeton giver lette, økonomiske konstruktio- 


ner og medfører en forbedret varmeisolering. 
SIPOREX forenkler byggearbejdet og forkorter 
byggetiden. — Vi er gerne til tjeneste med 
alle oplysninger. 


GRØNLAND 


inuit nunåt 7: Menneskenes land 


Jette Bang fot. 

Grønlænderboliger gennem tiderne 
Af fhv. landsfoged for Nordgrønland, Ph. Rosendahl 


Da Danmarks kolonisation af Grønland begyndte i 1721, levede 
befolkningen i store fælleshuse, bygget af græstørv og sten og 
med tag af græstørv over lyngdækkede rafter af drivtømmer. 
For hver familie var en bås, spæklamperne gav høj temperatur 
i rummet, personerne gik nøgne og var således befriet for skind- 
klæder indendørs. 

Kolonisatorerne fandt dette anstødeligt, hvorfor overgang skete 
til enfamiliehuse. Husene antog for ringe rumfang, varmen for- 
slog alligevel ikke som før, man beholdt skindklæderne på, og 
hygiejnen sank. 

Kaptajn W. Graah, senere meddirektør for Den kgl. grønlandske 
Handel, lod omkring 1835 konstruere et hus med højt saddeltag, 
indvendig træbeklædnin og udvendig tørvemur opad bindings- 
værket. Saddeltaget ragede ud over tørvemuren, for at beskytte 
denne mod regn, men murens yderside tørrede og sank mere 
end indersiden, der blev hængende på den vandrette løsholt; 
muren bøjede udad, hvorved vind og fygesne fik adgang mellem 
den og inderklædning. Huset blev koldt, og murene krævede 
uafladelig udbedring. Man gav offentligt tilskud til husenes op- 
førelse og tilskud til indført brændsel (stenkul). 
Videnskabsmanden, dr. phil. Rink, kolonibestyrer i Julianehaab, 
og inspektør for Sydgrønland, senere direktør for Den kgl. grøn- 
landske Handel, karakteriserer derfor i halvtredserne de graah'ske 
huse som drivhusplanter i et fremmed klima, hvorefter man 
overlader til grønlænderne enten at nøjes med tørvemurshuse 
med indvendig trægulv og træpanel, eller bygge med bindings- 
værk og saddeltag som de selv ville. Det sidstnævnte blev særlig 
uheldigt, da taget ikke ragede ud over tørvemurene, og ned- 
børen drev ned mellem disse og inderklædning og rådnede rem 
og gulvbjælker. 

Grønlænderne begyndte da fra ca. Ig1o at gå over til huse helt 
af træ med tørv- eller mosstopning mellem yder- og inderklædning ; 
men brædderne skrumpede ind i landets tørre klima og vinden 
for gennem klædningerne. Noget afbødedes herpå ved at opsætte 
tagpap mellem yderklædning og bindingsværk. Resultatet var 
dog stadig dårligt. I kolde vintre flyttede ofte 2—3 familier ind 
i samme hus for at være fælles om brændselsudgifterne, men 
væggene vedblev at være isbelagte selv om rummet blev overfyldt. 
Efter Nordgrønlands landsråds anmodning efter en særlig streng 
vinter udarbejdede jeg, med støtte i litteraturen om islandske, 
færøske og orkneyøske ældre boliger, i 1936 en vejledning i byg- 
ning af huse med græstørvsmur. Huset opførtes i 1937 i Godhavn, 
men arbejdet med stensamling og skæring af græstørvene var 
meget stort, og jeg fandt sammen med civilingeniør Ejernæs frem 
til en hustype af bindingsværk med 6" træuldsstopning mellem 
inderklædning og isolationsplader. Husets sider havde en K-værdi 
af 0,4 og kostede i materialer ikke væsentligt mere end tørvemurs- 

Grønlænderhus af skiftende lag af græstørv og flade" 
sten. Ås og rafter af flydetømmer. Diskofjord ca. 1890! 


Malet af grønlænderen Daniel Jacobsen 


Tagdække af grene, lyng, udtjent konebådsskind og 
dobbelt lag græstørv. Vindue med tarmskindsrude 


Stue med trægulv og træpanel. Spæklampe. Graah's 
lyng- og tørveovn, type 1835 


Den graaf'ske hustype af 1835. Bindingsværk med! 
tørvemur. Tag af klinklagte brædder klædt med skind 
eller sejldug. Taget rager ud over tørvemuren. 1:200 


ønlænderhus med tørvemur og saddeltag. Nedbøren 


r ned mellem tørvemur og bindingsværk 


is, bygget af forfatteren 1 Godhavn 1937. Bemærk 
»kruderne og den skråt tilfaldende vindfangsdør 


us, bygget af forfatteren i Godhavn 1939- 1" klæd- 
ng. 1” akinitplader. 6” træuldstopning. |,” for- 
alning. Panelingspap. K — 0,4 


us af flade natursten, cementfuget. Igaliko, Juliane- 
abs distrikt, ca. 1930 

huset. Det opførtes i 1939 i Godhavn. Begge huse har vist sig 
meget brændselsbesparende, og murene i græstørvshuset stod så 
sent som 1950 upåvirket af tidens tand. 

Disse huse, der var beregnet for den jævne fanger, opfyldte, 
hvad angår loftshøjde, gulvareal og lysets indfaldsvinkel, de krav, 
som erfarne læger i Grønland da regnede for rimelige; også 
den af grønlandskommissionen udsendte lægeekspedition kunne 
i det væsentlige slutte sig hertil, navnlig, hvis huset udvidedes 
til også at have et særskilt lille køkken. Grønlandskommissionen 
går imidlertid i sine almindelige minimumskrav adskilligt 
højere, men de allerede indhøstede erfaringer synes at vise, at 
disse i nogen grad overskrider den alm. fiskers ydeevne, og slet 
ikke er gennemførlige i sælfangstdistrikternes bopladser, der ikke 
har adgang til kul, men må bruge tørve- og lyngfyring eller 
spæklamper (Umanak, Upernavik, Thule, Scoresbysund, og 
Angmazgssalik's bopladser). 

Grønlandske håndværkere, særlig i Julianehaab og Godthaab, 
gik iøvrigt allerede fra ca. ig10 selv i spidsen for at finde frem 
til egnede typer, og mange smukke og velegnede boliger har de 
i den sidste menneskealder opført, og disse tjente som et smukt 
forbillede for deres landsmænd. 

Den af Grønlands styrelse i 1946 oprettede arkitektafdeling har 
allerede vist sine bestræbelser for at finde nye hustyper, og den 
nu i Godthaab oprettede tekniske central giver med sin stab af 
bygningsingeniører godt håb om, at der vil kunne foretages 
sådanne bygningstekniske undersøgelser og vindes sådanne erfa- 
ringer, der kun kan gøres i selve landet, såsom sikring mod 
permfrostulemper, isoleringsomkostningernes afbalancering med 
det årlige brændselsforbrug under de forskellige breddegrader, 
formålstjenlig ventilation, forebyggelse mod kondensvand, særlig 
i isolationsmaterialet, forebyggelse mod ulemper fra slagregn og 
fygende frostsne, samt mulighederne for anvendelse af landets 
egne bygningsmaterialer (geobeton, cellebeton og kampestens- 
huse). Den tekniske centrals arkitekter i forening med landslægen 
vil kunne finde frem til sådanne normer, som stemmer overens 
med den brug, befolkningen gør af boligen og de livsvaner, den 
har; thi som vilkårene fra Skagen til Gibraltar er forskellige, 
er de det i næsten lige så høj grad fra Thule til Kap Farvel. 
Landets klima er hårdt, og den almindelige grønlænders penge 
små, derfor er det af yderste vigtighed, at resultatet bliver: det 
i brug billigste og samtidig mest hygiejniske hus, hvad enten 
detlertlilletellerestore 


Hus, bygget af forfatteren, Godhavn 1937. Skiftende lag af sten, græstørv, jordfyld, lodret 
dræn af ral. Bemærk lysets høje indfaldsvinkel og rummets større loftshøjde foran end over 
sovebriksen. Snit 1:100 og 1:250 

Den danske stats egne bygninger i Grønland 


Af fhv. landsfoged for Nordgrønland, Ph. Rosendahl 


Det ældste eksisterende hus i Grønland ligger i Godthaab og er 
opført i 1728 af guvernør C. E. Paar's ingeniør; havde kirkestue 
og kammer for missionæren (Hans Egede), kateketen, købmanden 
og matroserne, kontor samt rum for cargaison, materialer og 
proviant. Dets mure er opført i landets eget materiale: kampe- 
stenen. Senere er bl. a. en kirke, mange beboelseshuse, butikker, 
proviant- og spækhuse opført i samme materiale. Anvendelse af 
dette tonnagebesparende materiale er indskærpet i en instruks 
så sent som 1873, hvor det blev påbudt kolonibestyrerne at ud- 
nytte mandskabets ledige stunder til indsamling af egnede sten. 
Murene havde kløvede sten på yder- og indersiden og mellem 
disse en kærne af ler, og var derfor meget tykke. Beboelseshuse 
havde indvendigt bræddepanel, 1 på 2, pakhuse havde stampet 
lergulv. 

Et stenhus påvirket af islandsk byggeskik, en proviantbod (1856, 
27X6m), findes i Umanak. Ydervæggene skråner stærkt ind mod 
et indvendigt rafteværk af lodrette støtter og vandrette gran- 
stager. Kun ydervæggene er kalkfuget. 

Det ældste eksisterende stokværkshus blev bygget til stedets danske 
i Christianshaab 1750 (13,3 x 12,7m) af fyrrestokke med kors- 
lagte hjørner. Indtil ca. 1875 er en del bygninger bygget i dette 
materiale, bl. a. 2 inspektørboliger, nogle kirker og en del vånings- 
huse og pakhuse. Husenes grundrids var ofte kvadratisk, gulv- 
bjælkerne havde ingen forbindelse med den underste fyrrestok, 
men hvilede udelukkende på søjler af løst opstablede sten, holdt 
på plads af sand eller jord, der fyldte hele grunden til op på den 
underste stok. Denne hvilede på opstablede sten; ofte var der 
udenom anbragt en tørvemur, der gik halvvejs op til vindues- 
højde. Dette tømmer har gennem årene modstået tørvenes fug- 
tighed påfaldende godt. Andre steder har man senere sat en 
lodret bræddebeklædning udenpå tømret, enkelte er udvendig 
klædt med spån. Fyrrestokkene er ca. 6:/,x 12” med indvendig 

Hosstående akvarel af Godthaab er malet 1870 a 
grønlænderen Anders Petersen. I billedets midte det 
for Hans Egede 1728 opførte Kampestenshus. Detift 
måler 17,6X 10,7 m. Til venstre for dette hus boligål| 
for den kgl. inspektør, 17 X9,4m, opført 1837 af stok+l| 
værk og mursten med brædder på fagaden. Den tål| 
etager høje bygning er opført 1847 i stokværk som | 
seminarium og præstebolig. Kirken er opført 1849, 
23X 12 m, med dobbelt mur af bindingsværk med mur- 
sten og brædder. Den har skifertag og kobberdækketål | 


spir. 


Hans Egedes kampestens-våningshus, Godthaab 


Stokværks-våningshus, Julianehaab 1804. Model 
udført 1895 af grønlænderen Viljam  Fosefsen 


Kampestensbutik, Upernavik 1864 


Stokværksbolig med korslagte hjørner. (13,9X 
12,9 m). Christianshaab 1750 


Xions-kirken (22,9X 10,35 m) 1779, pris 2000 
rdl., og missionshus, 1751—32, senere lægebolig, 
1832—65, (11"/,X 10/4 al.).. Jakobshavn. 
Emilie Rudolph pinx, ca. 1840 


Bethel-kirken, Holsteinsborg 1775. (20al.X 11 al.) 
»Stok på stok" efter norsk mønster 


Br Brmekd ARR 


Stokværksbygning, Godhavn 1850. (13,8X 11,6 m) 
To etager mod solsiden, een etage mod skygge- 
siden. Bolig for den kgl. inspektør for Nord- 
grønland. L. Dahlmann pinx, 1928 (udsnit) 


not og løs fjeder, kalfatret med værk og beg fra begge sider. 
Våningshusene var indvendig bræddebeklædt, i inspektørboligerne 
dog klædt med snedkererede paneler og lofter. Skillerummene 
var bindingsværk med mursten. Taget blev enkelte steder klædt 
med birkebark og græstørv, andre steder med tjæret, udtjent 
sejldug, eller blot med klinklagte, barkkantede brædder. Boligerne 
var som regel beregnet til at huse alle stedets danske, undertiden 
dog kun de overordnede. 

En anden bygningsform, der brugtes i samme periode, var bin- 
dingsværk med mursten. Sjældent er dog bindingsværket synligt, 
da det oftest udvendig er klædt med brædder eller spån. 

Fra slutningen af forrige århundrede isolerede man bindings- 
værkshuse på følgende måde udefra indefter: 2” notede planker, 
som blev skalmet på, og senere sammendrevet, bygningspap, 
langsklædning 17/47, hulrum for 3x 3” stolper, 1” pløjede bræd- 
der vandret, pap, 3/4” høvlede og pløjede brædder lodret. 

Man seér således, at man søgte at holde kulden ude alene ved 
træets isolerende evne, men da man gik over fra stenhuse og 
kalfatrede stokværkshuse til lodret plankeklædning, mødte man 
den ulempe, at træet i Grønlands da meget tørre klima krøb 
så meget, at fjederen ofte trak sig næsten ud af noten, også efter 
sket drivning af plankebeklædningen. 

Da den danske arktiske station (18,3 x 10,0 m) på Diskoøen 
anlagdes i 1906, gjorde lederen det første forsøg i Grønland med 
stopning af hulrummet under gulv og loft, og mellem inder- og 
yderklædning med træuld (6”) for at opnå isolation. Dette vakte 
i grønlandskredse nogen betænkelighed, der dog senere svandt. 
I 1912 overdrog Grønlands styrelse arkitekt Helge Bojsen Møller 
at tegne de huse, staten byggede i Grønland. Disse huse var 
bindingsværksbygninger med korksmulds- eller træuldsisolation, 
indvendig klædt med korkplader, senere med celotex og endnu 
senere med danske træfiberplader. Han har indtil den anden 
verdenskrig rejst bygninger af alle slags: kirker, skoler, sygehuse, 
boliger, butikker, proviant-, salte- og kulhuse, fabriksbygninger 
m. m. En enkelt kirke er bygget af kvader udvendig og kyklop 
indvendig (Umanak 1935). 

Bygningsvæsenet var i Grønland organiseret således, at den på- 
gældende institutionsleder med kolonibestyreren som byggeleder 
udgjorde en bygningskomité med den kgl. inspektør, senere 
landsfoged, som formand. I hver landsdel var ca. 30 komiteer. 
I 1946 knyttede styrelsen arkitekt Olav Himmelstrup til sig som 
bygningsinspektør, og denne har organiseret den nuværende arki- 
tektafdeling og siden krigen bygget Grønlands bygninger. 


Stokværksvåningshus for 3 familier, Frederikshaab 1839. Bygmester V. Kyhn 

Seminariebygning, bindingsværk. Godthaab 1908. I baggrunden 
kampestens proviantbod 1853 (20X 8,8 m). Julianehaab Gymnastiksal. Bygmester P. Anton Cortsen 

Fåreavlsstationens stald, Julianehaab. Arkitekt H. Bojsen-Møller 


Sygehus, Umanak 1940. (27,5X12m). Arkitekt H. Bojsen-Møller Landskassens bådebyggeri og maskinværksted. Egedesminde 1947. 
(29X9,2 m). Arkitekt H. Bojsen-Møller 


Kirke, Godhavn 1914. Rummer 200 pers. Arkitekt H. Bojsen-Møller Slenkirke, Umanak 1935. (22X 10 m). Arkitekt H. Bojsen-Møller 

Grønlandsdepartementets arkitektkontor og dets opgaver 


Af kontorets leder, bygningsinspektør, arkitekt Mm.A.a. Olav Himmelstrup 


8 cm batts, 12 mm fiberplade, 15 cm bred 
under bjælke, 1" forskalling, 12 mm brumu- 
nit loftliste, 7/8X 2” sadelrem 3X6”,vin- 
duesbjælke 3X 4”. 


Udvendig beklædning: dækslister 5/8x 2”, 
brædder 1X5” ru. pl. 


Isolering: rockwool 6 cm specialmåtte med 
I lag tjærepap. 


Vægkonstruktion: Stolper 3Xx4”, løsholter 
2X 4”, kæmmet sammen, skråbånd 2X 4”. 


Indv. beklædning: forskalling 3/4” 
12 mm brumunit. 


Vinduesplade: 2 stk. 5/[4X 5” brædder, 
3 stk. hyldeknægte 


Fodpanel 3/4X2"/," gulv 1” hv. pl. 12 mm 
fiberplade, 15 cm bred på bjælke, 8 cm batts, 
sisalkraft udrullet tværs over bjælker, ind- 
skudsbrd. 3/4”, 12 mm fiberplade, 15 cm bred 
under bjælke, bæreliste 1x6”, fodrem 3x 6”, 
12 mm fiberplade, 15 cm bred under rem. 

Vandret snit i hjørne 


Snit af bindingsværksvæg, anvendt til boliger 


i Grønland. I :25 

Allerede inden krigens afslutning i 1945 stod det Grønlands 
styrelse klart, at når Danmark og Grønland atter blev forenet, 
ville det være et meget stort antal opgaver, der skulle løses, 
næsten alle opgaver, der ville medføre store anlægs- og bygnings- 
arbejder. 

Man havde derfor den opfattelse, at den ordning, der siden 1912 
har været praktiseret, at en privat arkitekt projekterede samt- 
lige statens bygninger i Grønland, ikke ville være tilstrækkelig, 
og man overvejede derfor muligheden for direkte til Grønlands 
styrelse at knytte en arkitekt, der skulle forestå statens bygge- 
arbejderikDisseovervejelsertresulterede mater ron oEbler 
oprettet et arkitektkontor under min ledelse. 

Da kontoret blev oprettet, var arbejdsprogrammet en betænkning, 
udarbejdet af den umiddelbart efter krigen nedsatte kommission. 
Betænkningen omfattede byggeri for næsten samtlige områder 
af det grønlandske samfund. Udover arbejder, som var fore- 
slået i betænkningen, blev opgavernes antal forøget med opførelse 
af et meget betydeligt antal radio- og vejrstationer, fordelt på 
hele Grønland. Så godt som alle stationerne er opført som et 
led i Danmarks medlemsskab af I.C.A.O. 

Betænkningen af 12.juni 1946 blev fra forskellig side stærkt 
kritiseret som ikke tilstrækkelig og fyldestgørende, og der blev 
derfor nedsat en større og mere alsidigt sammensat kommission 
i 1949, og det er denne kommissions betænkning, der blev afgivet 
i februar 1950, der nu er arkitektkontorets arbejdsprogram. 
Ialt er der fra dette kontor fra dets start og til og med finansåret 
52/53 bygget for et samlet beløb af ca. 50 millioner kroner. 
På de følgende sider (87 til 94) er der vist eksempler fra dette 
byggeri, der som nævnt spænder over bygninger for det grøn- 
landske samfunds forskelligartede behov. 

Der er i årenes løb eksperimenteret med mangeartede kon- 
struktioner, og en endelig fastlæggelse af, hvilke konstruktioner, 
der må anses for mest velegnede, er man endnu ikke nået til, 
idet der for bedømmelsen må tages hensyn til mange forhold, 
såsom: en vis færdigforarbejdning i Danmark, hensyn til dyrere 
arbejdsløn i Grønland, transporten over Atlanterhavet, stuvning 
i skibe, transport i Grønland til byggeplads, materialernes be- 
standighed for klima o.s.v. 

Hovedparten af de opførte mindre huse er af træ i bindingsværks- 
konstruktion. Større projekter vil i fremtiden blive udført af 
brandsikre konstruktioner som beton, isolerende sten o.s.v. 

Arbejderbolig 1 Narssaq. Plan, snit 1:200 

Boligtype, fremstillet til brug i Grønland af firmaet Asmussen og Weber, Holbæk. 12 huse Eksempler på typehus, udarbejdet for Grønlands- 
opføres i sommeren 1952 af Den kgl. grønlandske Handel som forsøgshuse med salg for øje kommissionen. Plan, Sagader, snit 1: 200 

Lærerbolig i Narssaq. Plan, snit, fagader I : 200. 


Opført i sommeren 1951 

Forslag til tjenesteboliger for danske funktionærer I :200. Opføres i sommeren 1952 forskellige steder i Grønland 

Typetegning for el-værk, opført i Julianehaab, Frederikshaab, Godthaab, Sukkertoppen, Holsteinsborg, Egedesminde, Jakobshavn 
Alle opført 1 årene 1948—50 

Kæmner- og retskontor i Julianehaab. 1 :200 

Grønlandskommissionens program 
for fremtidigt boligbyggeri 


728.6 (988) 
I grønlandskommissionens betænkning 4 er spørgsmålet om grøn- 
lændernes boliger blevet behandlet. Man var i kommissionen af 
den opfattelse, at de nuværende boliger, hvadenten der er tale 
om tørvemurshuse eller træhuse, i det store og hele måtte anses 
for utilstrækkelige i størrelse og kvalitet. Boligerne er som regel 
opført af beboerne selv for små lån, ydet af de grønlandske kasser. 
Det anses derfor at være af overordentlig vigtighed at udskifte 
størstedelen af boligerne med tidssvarende. For gennemførelse af 
et sådant program skal der skabes en ny låne- og tilskudsordning, 
og denne er nu under udarbejdelse. Opførelsesudgifterne for nye 
huse idag med gældende materiale- og arbejdskraftspriser vil 
beløbe sig til fra 20.000 til 40.000 kroner, disse beløb overstiger 
væsentligt, hvad grønlænderne — i hvert fald på nuværende tids- 
punkt — kan betale, og derfor er der foreslået en financiering på 
følgende måde: 
Hele anskaffelsessummen stilles til rådighed af den danske stat, 
og en del af anskaffelsessummen betragtes som lån, der forrentes 
på normal vis — atdragstid 35 år og rentefod 4 pct. — medens 
resten er en — foreløbig — rente- og afdragsfri prioritet (,,tilskud”). 
I begyndelsen af byggeperioden regnes med, at tilskudet må ud- 
gøre 50 pct. af byggesummen. Efterhånden som det økonomiske 
liv i Grønland kommer til større udfoldelse påregnes det, at 
tilskudet kan nedsættes og lånet forhøjes i samme forhold. 
Den af kommissionen foreslåede og nu tildels gennemførte ud- 
videlse af administrationen har medført opførelse af et antal 
embedsboliger, hvoraf der her er vist et par eksempler. 

tionærboliger 1 Narssaq 


Billedet øverst på siden viser arbejder- og funk- 

Hus i Julianehaab. Opført af græstørv, jord, sten; 


i stuen indv. bræddebeklædning. Plan 1 :200 


Hus i Egedesminde. Plan I :200 


711.4 (988) 


Byens og boligens udformning i det fremtidige Grønland 


I henhold til grønlandskommissionens betænkning ud- 
sendtes 1 sommeren 1950 en byplanexpedition til Grøn- 
'and for at påbegynde et planlægningsarbejde. Op- 
gaverne var: for det første at bidrage til at afklare 
hvilke steder på vestkysten, der fremtidig kunne og 
burde udbygges, og hvilke der måtte tænkes at stagnere 
eller endog formindskes i folketal — således at man får 
et grundlag for en rationel vurdering af det fremtidige 
behov for anlægsvirksomhed — for det andet at fore- 
tage fornødne undersøgelser som grundlag for ud- 
arbejdelse af byplaner for fire bebyggelser, som ansås 
for særligt aktuelle: Narssaq (i Fulianehaab distrikt) 
Godthaab, Sukkertoppen og Egedesminde. 

Resultatet blev bl. a. en betænkning ,,Byplanforslag i 
Vestgrønland", udarbejdet af Hugo Lund Andersen, 
Poul Lyager, Mogens Boertmann og Flemming Teisen 
1950/51, fra hvilken vi bringer et uddrag vedrørende 
boligspørgsmålet med enkelte mindre ændringer, fore- 
taget af forfatterne. De her angivne sidetal refererer 
til kommissionsbetænkningen. 


Boligform og boligmilieu kan ikke undgå at sætte sit præg på 
familiens daglige tilværelse og på hele livsformen i en by. Et 
rigtigt program for boligbyggeriet kan derfor understøtte frem- 
skridtet. Boligformen har tillige en afgørende indflydelse på en 
bys struktur og udstrækning. På et areal, der planlægges for een- 
familiehuse, kan der f. eks. almindeligvis bo dobbelt så mange 
mennesker, hvis det i stedet bebygges med rækkehuse, fire gange 
så mange, hvis det bebygges med moderne, halvhøje etagehuse 
og endnu mange flere, hvis der bygges i højden. For den sags skyld 
kunne alle Sukkertoppens 800 indbyggere og deres butiker, 
institutioner og forsamlingslokaler etc. rummes i eet eneste højhus 
af begrænset udstrækning. Jo bedre man udnytter byggeområdet, 
jo kortere bliver veje og alle slags ledninger, jo billigere isola- 
tionen og opvarmningen o.s.v. Men naturligvis er målet ikke 
udelukkende det at finde den teknisk og økonomisk mest ratio- 
nelle løsning. 

Fangersamfundets tørvemurshuse, der havde fået en fast, tradi- 
tionel udformning, er nu ved at blive helt forladt, og man befinder 
sig idag i en overgangsperiode, hvor to trediedele af boligerne er 
selvbyggede træhuse. Største delen af disse er — ifølge grønlands- 
kommissionens betænkning (bind 4, I, side 45) — ,,så primitive, små 
og dårlige, at de med deres ene rum og flade tag mest minder 
om et skur eller om dårlige ,,sommerhuse" i en dansk koloni- 
havebebyggelse". 

Kommisionen mener, at den grønlandske boligstandard idag 
befinder sig ,,på et så lavt for ikke at sige uforsvarligt ringe 
niveau, klimaet og livsvilkårene i Grønland taget i betragtning, 
at det har højst uheldige sundhedsmæssige, sociale, familiemæs- 
sige og almenkulturelle følger. Sygdomme opstår og udbredes i 
de overbefolkede, kolde, fugtige og utætte grønlandske boliger. 
Personlig hygiejne er meget vanskelig for ikke at sige umulig 
under sådanne forhold. Mulighederne for familielivet er over- 
ordentlig ringe, når mennesker i den grad stuves sammen, som 
tilfældet er i mange af de grønlandske huse Det er ikke for 
meget sagt, at en forbedring af boligstandarden i Grønland er 
en af grundbetingelserne for, at den fulde virkning kan nås af 
kommissionens forslag på de sundhedsmæssige, kulturelle, politi- 
ske og økonomiske områder. Specielt på det økonomiske område 
må man ikke undervurdere det omfang, i hvilket den lave bolig- 
standard er årsag, direkte og indirekte, til den grønlandske 
befolknings nuværende ringe økonomiske effektivitet”, (side 51). 
På denne baggrund opstiller kommissionen en række tekniske 
og sociale krav til nye boliger — de må være tætte, lune og så 
rummelige, at alle familiens medlemmer kan få rimelig plads 
til de forskellige indendørs sysler — og foreslår (side 73) at hele 
boligmassen i Grønland fornyes inden forløbet af de kommende 
20 år, således at alle grønlændere efter udløbet af denne periode 
bor i tilfredsstillende huse. Idet der tillige regnes med forsyning 
af befolkningstilvæksten i denne periode og med, at der bliver 
færre samboende familier, opstilles et program, der forudsætter 
bygning af 300 nye huse årligt eller ialt 6.000 i tidenkmndtilkrogo 

111) Vinteris 4— Føhnvindretning 


Kommissionen fremsætter konkrete forslag til 8 forskellige typer 
af eenfamiliehuse opført af træ. Der regnes med, at det i almin- 
delighed vil være staten, der iværksætter byggeriet (på steder, 
hvor udviklingen ønskes fremmet), og at husene derefter af- 
hændes til befolkningen, og selvbyggeriet vil ikke blive opmuntret 
gennem lån og tilskud. Der er enighed om, at man som hoved- 
regel ikke ved nyt boligbyggeri bør ændre den i Grønland rod- 
fæstede sædvane, hvorefter boligerne normalt ejes af beboerne. 
På den anden side bør det dog efter kommissionens opfattelse 
ikke være principielt udelukket, at der overhovedet opføres huse 
til udleje (side 56). 

Grønlandskommissionens målsætning: at forny hele boligmassen i Grøn- 
land 1 løbet af de kommende 20 år er lagt til grund for udarbejdelsen 
af byplanforslagene. Men udfra byplanmæssige betragtninger kan man 
ikke følge kommissionens forslag om at basere hele dette storslåede bolig- 
program på opførelsen af lutter fritliggende eenfamiliehuse af træ. 

I de fleste grønlandske bebyggelser er det vanskeligt at finde 
egnede byggearealer, ofte må man udnytte små plateau'er og 
vanskeligt tilgængelige fjeldhylder. Træhusene er derfor som regel 
bygget med kneben brandafstand. Hvis disse huse skal afløses 
af betydeligt større typer og brandafstanden for træhuse over- 
holdes, vil der måske i mange tilfælde kræves det dobbelte areal 
alene til den eksisterende befolkning. Men dertil kommer de 
nødvendige arealer for befolkningstilvæksten. Dette taler i høj 

Kort over Narssaq-området 1: 200.000. Naturforhold) 
er meget forskellige fra Danmarks 

Hele Grønland ligger inden for polarområdet — områd 
der har mindre end 10? C. som gennemsnitstemperatur 
Juli måned 


Skematisk skitseret bebyggelsesplan (her gengivet i mål 1:8000) for en del af Narssaq rummende ca. 220 eenfamiliehuse og ca. 160 rækkehuse. 
Syd for den viste bebyggelse er der anlagt fåreslagteri, hermetikfabrik og anløbsbro m.v. — mord for tænkes der bygget spredte huse for 
Såreholdere. Det nuværende udsted rummer ca. 450 beboere og byplanforslaget er dimensioneret for ca. 2000. (Ækvidistance 4 m) 


grad for at gå over til en mere koncentreret bebyggelsesform. 
En koncentration af bebyggelsen åbner også muligheder for en 
forbedret hygiejne og bedre samfærdsel i byerne. Hvor husene 
erkspredtkudkoverketihjeldterrænkudenrstierkoskvejeteridettikke 
muligt at gennemføre en fast renovationsordning. Beboerne er 
derfor henvist til at kaste skarn og affald lige uden for deres 
huse, og der kan ses dynger af skarn såvel ved grønlændernes 
som ved danskernes boliger. De deraf følgende ulemper kan 
tolereres i et samfund, der kun tæller nogle få hundrede mennesker, 
men i byer med et par tusinde indbyggere kan det blive en alvor- 
lig fare for sundheden. Veje er således alene af hygiejniske grunde 
en nødvendighed. Men med en spredt bebyggelse får man et 
forgrenet vejnet, der ikke bliver effektivt udnyttet. En koncen- 
treret bebyggelse er en forudsætning for et økonomisk vejnet. 

Vandforsyning og kloakanlæg til hver bolig, således som det er 
en selvfølge i skandinaviske byer selv i de nordlige distrikter, 
har hidtil været ukendte begreber i Grønland. Vandforsynings- 
anlæg vil kunne indføres de fleste steder, men omkostningerne 
vil dog indtil videre hindre installation af tapsteder i alle huse. 


97 


Øget vandforbrug vil skærpe behovet for kloakanlæg, men gen- 
nemført kloakering vil sikkert være økonomisk uoverkommeligt 
at indføre, sålænge man udelukkende bygger fritliggende een- 
familiehuse — såfremt der ikke, som f. eks. i Godthaab, findes 
byggearealer med relativt gunstige jordbundsforhold. Normalt 
vil vandforsynings- og kloakanlæg blive belastet med meget store 
udgifter til sprængninger i fjeld og til frostsikre isolationer. I de 
anlæg, man nu har under udførelse til vandforsyning af enkelte 
byer, regner man ikke med at føre vand ind i private huse. 
Beboerne skal året rundt hente vandet fra offentlige tapsteder. 
Ganske vist er dette et stort fremskridt, men før eller senere vil 
der vokse ønsker frem om at få vand ind i husene. En koncentre- 
ret bebyggelse med sammenbyggede boligformer, som muliggør 
indvendig ledningsføring fra bolig til bolig, vil i høj grad begun- 
stige en sådan udvikling. 

At det lille fritbeliggende, forblæste eenfamiliehus udfra varme- 
tekniske synspunkter er yderst uheldigt, og at det således med 
hensyn til opvarmnings- og isolationsomkostninger vil være en 
fordel at samle boligerne i større enheder med langt mindre 
af kølingsflader pr. bolig, skulle det ikke være nødvendigt at 
påvise. Men det er tillige et problem at opnå læ og lunhed uden- 
dørs. Friarealet uden for grønlændernes huse spiller en stor rolle. 
Her skal børnene lege, her foregår i sommertiden madlavningen, 
her udluftes tøj, tørres fisk og opbevares forskelligt forråd, og 
hvor jordbundsforholdene tillader det, dyrkes køkkenurter. Kun 
med sammenbyggede boligformer kan man skabe beskyttede 
arealer for disse formål. 


At landets indbyggere i længst forsvunden tid har boet mange 
familier sammen i langhuse eller primitive former for række- 
huse, er vel ikke ensbetydende med, at befolkningen idag vil 
finde det tilfredsstillende at bo dør om dør. Men langhus, tørve- 
murshus, træhus, snehytte og sommertelt viser, at menneskers 
boligvaner ikke er mere ,,rodfæstede" end at de ændrer sig efter 
omstændighederne og bestemmes af de byggematerialer, der er 
til rådighed. 

Når grønlandskommisionen hævder, at man som hovedregel ikke 
bør ændre den sædvane, at boligerne ejes af beboerne, må det 
understreges, at dette ikke hindrer indførelsen af kedehus- og række- 
husbebyggelser. Det individuelt ejede rækkehus er en traditio- 
nel boligform i danske provinsbyer. Moderne rækkehusbebyggel- 
ser — der iøvrigt giver mulighed for forskellige typer side om 
side — afhændes som regel også til de enkelte familier. 

Om befolkningen vil føle sig tillokket af etagehuslejligheder af- 
hænger af, hvor fordelagtige de vil vise sig for dem. Mange 
grønlændere er fra besøg i Danmark kendt med denne boligform, 
og mange vil antagelig være tilbøjelige til at tage danske bolig- 
vaner til forbillede. Den boligpolitik, det findes formålstjenligt at 
fremme, kunne derfor også understøttes af den form, man giver 
bebyggelser for danske embedsmænd og håndværkere i Grønland. 
Det lille rækkehus i Herrnhutdalen i Godthaab er et skridt i den 


rigtige retning, medens de pompøse eenfamiliehuse samme sted 
ikke kan kaldes forbilledlige. 

Skitseret bebyggelsesplan for Sukkertoppen 1 : 8000. Da de bebyggelige arealer er meget knebne, foreslås det meste af boligbebyggelsen udformet 


som kæde- eller rækkehuse 


Når kommissionen i sit boligprogram kun regner med frit- 
beliggende eenfamiliehuse, skyldes dette bl. a., at man trods 
dets brandfarlighed finder træ bedst egnet som byggemateriale. 
Det er imidlertid vist i Herrnhutdalen, at træ ogsa kan anvendes 
til rækkehuse, således som det kendes fra Norge og Sverige. Ar- 
gumentationen for træet synes iøvrigt at være noget svag: ,,Mod 
anvendelsen af træ kan ganske vist indvendes, at alt tømmer 
til husbygning må importeres, at træhuse er stærkt udsat for 
ødelæggelse ved ildsvåde, og at træ alene ikke er ubetinget vel- 
egnet i det tørre, nordgrønlandske klima, der bevirker, at træet 
svinder, hvorfor hyppigt vedligeholdelsesarbejde er nødvendigt. 
Når kommissionen alligevel må anbefale, at de grønlandske 
boliger i det væsentlige opføres af træ, er det, fordi dette materiale 
også i afbundet form er let at transportere og er holdbart under 
transporten; træ er tillige godt isolerende, og endelig er det nemt 
at behandle, også af ikke-fagfolk" (se side 47). Til kommissionens 
betænkeligheder burde føjes, at efterspørgslen efter træ på ver- 
densmarkedet er stor, og at produktionen i Europa endnu ikke 
er nået op på førkrigstallene. Selv i de træproducerende lande 
Norge og Sverige har man derfor måttet indstille sig på at spare 
på træ til bygningsbrug, og i Danmark må man betragte dette 
som en permanent situation. 

Kommissionen mener, at naturstenshuse med god indvendig 
isolering kunne blive meget brugbare, men at tilhugningen af 
stenene og transporten fra det sted, hvor de brydes, vil blive for 
besværlig og bekostelig. Dette er sikkert i almindelighed rigtigt, 
men enkelte steder som f. eks. ved Igaliko, hvor der findes en 
sandsten, som let kan brydes til bygningsbrug, burde det dog 
undersøges, om det kan betale sig at anvende dette materiale i 
egnen. Kommissionen siger endvidere: ,,Betonhuse uden puds 
kunne derimod nok anvendes, men deres opførelse kræver særligt 
uddannede teknikere, hvorfor bekostningen formentlig vil blive 
for stor". Heroverfor må det hævdes, at udførelsen af gode beton- 
huse hverken kræver mere eller mindre fagkundskab end udførel- 
sen af gode træhuse — og iøvrigt synes hele det store byggeprogram 
lagt an på anvendelsen af faglært arbejdskraft. Beton bør an- 
tagelig netop blive fremtidens byggemateriale i Grønland (som 
i Island), og det ville være naturligt at anlægge et par grønlandske 
betonvarefabriker til at forsyne det kommende byggeri med 
færdigstøbte elementer, isolationsbeton m. m. Cementen er dansk 
og er ligesom træ ,,let at transportere og er holdbar under trans- 
porten”, og de øvrige materialer kan landet selv producere. 
Udfra den betragtning, at det er nødvendigt at søge frem til en mere 
koncentreret form for byerne 1 Grønland, end man har idag, hvor de 
præges af træhusbyggeriet, skal der peges på ønskeligheden af, 
at der snarest sættes et forskningsarbejde igang — eventuelt i 
forbindelse med statens byggeforskningsinstitut — for at finde de 
materialer og byggemetoder, der er bedst egnede til det grøn- 
landske polarklima. 

Grønland I : 25.000.000. I hjørnet nederst til 
højre: Danmark i samme målforhold 


